**Előzetes hatásvizsgálat**

Hortobágy Község Önkormányzata Képviselő-testületének az önkormányzat szervezeti és működési szabályzatáról szóló 10/2021. (VI.30.) önkormányzati rendelet módosításáról szóló.../2022. (XII. 20.) önkormányzati rendelet rendelet megalkotásnak a várható következményeiről – az előzetes hatásvizsgálat tükrében – az alábbi tájékoztatást adom:

**I. Társadalmi, gazdasági, költségvetési hatásai:**

A rendelet-tervezetnek nincs a jelenleginél számottevőbb sem társadalmi, sem gazdasági hatása.

**II. Környezetei és egészségi következményei:**

A rendelet-tervezetnek nincs negatív környezeti és egészségi hatása.

**III. Adminisztratív terheket befolyásoló hatásai:**

A rendelet-tervezetnek minimális az adminisztratív terheket befolyásoló hatása.

**IV. A jogszabály megalkotásának szükségessége:**

A Képviselő-testület döntése alapján megszűnik az Ügyrendi- Szociális és Oktatási Bizottságot és a bizottság jogszabályban meghatározott kötelező feladatait a megmaradó egyetlen bizottságára a Településfejlesztési- Idegenforgalmi és Gazdasági Bizottságra testálja, mely új elnevezést kap, s 2023. január 1. napjától Gazdasági- Ügyrendi- és Szociális Bizottságként működik tovább változatlan összetétellel.

Kivezetésre kerülnek a már nem hatályos jogszabályi hivatkozások.

Továbbá az Önkormányzat által ellátott kormányzati funkciók közzé beemelésre kerül a 082063 KOFOG számú „Múzeumi kiállítási tevékenység”, illetve átvezetésre kerül a képviselői névváltozás is.

**V. Alkalmazásához szükséges személyi, szervezeti, tárgyi és pénzügyi feltételek:**

A jelenlegi feltételeken felül többletet nem igényel. Az alkalmazáshoz szükséges feltételek rendelkezésre állnak.

**Hortobágy, 2022. december 12.**

 **Jakab Ádám András**

 polgármester